CELEX: 32008R0977
Language: sl
Date: 2008-10-03 00:00:00
Title: Uredba Komisije (ES) št. 977/2008 z dne 3. oktobra 2008 o uvrstitvi nekaterega blaga v nomenklaturo TARIC

7.10.2008   
            
            
               SL
            
            
               Uradni list Evropske unije
            
            
               L 266/8
            
         
      UREDBA KOMISIJE (ES) št. 977/2008
   z dne 3. oktobra 2008
   o uvrstitvi nekaterega blaga v nomenklaturo TARIC
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o Skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba nomenklature TARIC iz člena 2 Uredbe (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili se blago iz stolpca 1 preglednice iz Priloge uvrsti pod oznake TARIC, označene v stolpcu 2, iz razlogov, navedenih v stolpcu 3 navedene preglednice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v nomenklaturo TARIC in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz Priloge, se uvrsti v nomenklaturo TARIC pod oznake TARIC, navedene v stolpcu 2 navedene preglednice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. oktobra 2008
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Poimenovanje blaga
               
               
                  Uvrstitev
                  (oznaka TARIC)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Folija iz poli(etilentereftalata) (PET) debeline do vključno 0,35 mm, na površini metalizirana, ki ni poslana iz Brazilije ali Izraela.
                           
                        
               
                  3920621994
               
               
                  Uvrstitev je določena s splošnima praviloma 1 in 6 za razlago kombinirane nomenklature, opombo 10 k poglavju 39 KN in besedilom oznak KN 3920, 3920 62 in 3920 62 19 ter oznake TARIC 3920621994.
                  Metaliziranje površine se obravnava kot površinska obdelava, ki ne ojača folije. Blago se zato uvršča pod tarifno številko 3920 (glej pojasnjevalne opombe HS k tarifni številki 3920 – četrti odstavek).
                  Folija nima značilnosti blaga, uvrščenega pod tarifne podštevilke 3920621100 do 3920621988.
                  Folija se uvršča pod tarifno podštevilko 3920621994, ker besedilo „folija iz poli(etilentereftalata) (PET)“ tarifne podštevilke 3920621994 zajema folije PET debeline do vključno 0,35 mm, ki jih ni mogoče uvrstiti pod oznake TARIC 3920621100 do 3920621988.
               
            
                  
                              2.
                           
                           
                              Folija iz poli(etilentereftalata) (PET), debeline več kot 0,35 mm, na površini metalizirana, ki ni poslana iz Brazilije ali Izraela.
                           
                        
               
                  3920629094
               
               
                  Uvrstitev je določena s splošnima praviloma 1 in 6 za razlago kombinirane nomenklature, opombo 10 k poglavju 39 KN in besedilom oznak KN 3920, 3920 62 in 3920 62 90 ter oznake TARIC 3920629094.
                  Metaliziranje površine se obravnava kot površinska obdelava, ki ne ojača folije. Blago se zato uvršča pod tarifno številko 3920 (glej pojasnjevalne opombe HS k tarifni številki 3920 – četrti odstavek).
                  Folija nima značilnosti blaga, uvrščenega pod tarifne podštevilke od 3920629020 do 3920629040.
                  Folija se uvršča pod tarifno podštevilko 3920629094, ker besedilo „folija iz poli(etilentereftalata) (PET)“ tarifne podštevilke 3920629094 zajema folije PET, debeline več kot 0,35 mm, ki jih ni mogoče uvrstiti pod oznake TARIC od 3920629020 do 3920629040.